google/wiki40b huggingface dataset:
Republikken Maris flagg

Mari Els flagg er delt i blått over hvitt over rødt i forholdet 3:4:3 og har i midten et mørkerødt solsymbol. Fargene er som i Russlands flagg, men i en annen rekkefølge. Flagget er i forholdet 2:3. Det ble innført 30. november 2006.
Flagget avløste et lignende flagg som ble innført 3. september 1992. Dette hadde de samme fargene, men var i forholdet 1:2 og hadde tynnere striper i blått og rødt. Dette flagget hadde også påskrift med republikken Mari Els navn under solsymbolet. Begge disse elementene var satt inn i den hvite stripen, ved stangsiden av duken.
Endringen av Mari Els flagg ble gjort for å imøtekomme kravene som settes i det offisielle russiske flaggvesen og heraldikk. Etter disse skal tekst ikke forekomme i flagg (og heller ikke på våpenskjold, hvilket forklarer den samtidige endring i Mari Els våpen). Endringen av størrelsesforholdet fra 1:2 til 2:3 representerer en trend i russisk vexillografi. Forholdet 1:2 var vanlig under Sovjetunionen og mange russiske flagg beholdt disse målene i tiden umiddelbart etter Sovjetunionens sammenbrudd, noen en nå altså gradvis går bort fra flere steder.
The Musical Quarterly

The Musical Quarterly (ISSN 0027-4631) er det eldste akademiske musikktidsskriftet i USA. Tidsskriftet ble etablert av Oscar Sonneck i 1915, som redigerte tidsskriftet frem til hans død i 1928. Paul Henry Lang overtok efter Sonneck, og redigerte tidsskriftet for mer enn 25 år, fra 1945 til 1973.
Siden 1993 har The Musical Quarterly blitt redigert av Leon Botstein. Tidsskriftet blir utgitt av Oxford University Press.
Hodepine knyttet til bruk eller avsluttet bruk av ulike substanser

Hodepine knyttet til bruk eller avsluttet bruk av ulike substanser tilhører gruppen med sekundære hodepiner (ICHD gruppe 8) og inkluderer tre undergrupper, hver med flere former. Dette er hodepiner som også er kjent som bakrus og medikamentoverforbrukshodepine, en type sekundær hodepine forårsaket av abstinenser, som følge av medikamentoverforbruk. Tilstanden utgjør ifølge klassifiseringsverktøyet til International Headache Society (IHS), ICHD-3, gruppe 8 i del 2 av gjeldende ICHD.

Beskrivelse

Hodesmertene forårsakes av en eller annen substans. Denne hodepineformen er som regel til stede daglig, fra morgenen av og gjerne hele dagen. Intensiviteten varierer. Smertene, som ofte blir beskrevet om et bånd rundt pannen og begge tinningene, og kan bli kjent i hele hodet. Pasienten er rammet av hodepine flere dager i uken. Hodepinen blir ikke sjelden ledsaget av svimmelhet, kvalme, rastløshet, irritabilitet, konsentrasjonsvansker, nedsatt hukommelse, depresjon samt søvnmangel. Ikke sjelden er det hodepinen som gjør at pasienten oppsøker legen, ettersom medisinen ikke virker så godt som tidligere.
De som er rammet av denne hodepineformen anvender gjerne smertestillende medikamenter eller hodepinemedisiner daglig. Hodepinen blir forverret, hvis en slutter å anvende medikamentene.
Det er ukjent hvor ofte medikamenterelatert hodepine forekommer. Det blir imidlertid antatt at fire prosent av samtlige hodepinepasienter anvender for mye medikamenter, slik  at de befinner seg i faresonen med hensyn til å utvikle denne hodepinetypen.
Tilstanden er mest vanlig blant pasienter som har migrene eller spenningshodepine og bruker symptomdempende medikamenter annenhver dag eller hyppigere i flere måneder. De aktuelle preparatene som brukes kan være både reseptfrie og reseptbelagte, slik som kodein, fenazon, ergotamin, paracetamol og acetylsalisylsyre. Faren synes imidlertid å være størst når en anvender kombinasjonspreparater, men også hyppig anvendelse av nyere medikamenter, som for eksempel triptaner, kan forårsaker MOH.
Omvendt pyramide

En omvendt pyramide er en metafor i journalistikken for å beskrive en skrivestil der de viktigste poengene kommer først i artikkelen, og hvor påfølgende poeng sorteres etter fallende betydningsfullhet. Denne skrivestilen har som fortrinn at leseren når som helst kan hoppe til neste artikkel i forvissning om at de viktigste poengene allerede er oppfattet. Artikler skrevet som omvendt pyramide er også hensiktsmessig for desken fordi artikkelen kan kuttes fra slutten dersom det er plassmangel.
Den omvendte pyramide spredte seg i amerikansk journalistikk på slutten av 1800-tallet og hadde fortrengt "referatstilen" og blitt dominerende skrivestil omkring 1910. I Norden ble den omvendte pyramide vanligste journalistiske skrivestil på midten av 1900-tallet. 
I nettskriving (skriving av artikler for internett) er denne skrivestilen muligens enda viktigere enn i papirmedier.
Nøtteliten

«Nøtteliten» er ei norsk barnevise med melodi av Johan Øian og tekst av Alf Prøysen.
Katia Cardenal har skrevet en spansk tekst til den: «Nuecesita va la escuela» («Nøtteliten går til skolen»).
Svein Gladsø skrev en ny tekst til samme melodi til studentrevyen i Trondheim, Ræggeti, i 1979. Tittelen er «Prinsens gate». Den ble utgitt på EP-platen Ræggeti (Studentersamfundets Plateselskap SUEP 006).

Tegnefilmen Alf Prøysens Nøtteliten

Sandnes Mediaproduksjoner AS (med Eventyrskogen AS og NRK som co-produsenter) har laget en tegnet kortfilm i 2007. Regissører er Trond Jacobsen og Hans Jørgen Sandnes. Produsent er Sven Erik Sandnes.
Laodike av Partia

Laodike (gresk: η Λαοδίκη, drept 38 f.Kr.) var en prinsesse fra kongedømmet Kommagene som levde under det første århundre f.Kr. Hun var av gresk og armensk byrd.

Bakgrunn

Laodike var første datter av kong Antiochus I Theos av Kommagene og dronning Isias Philostorgos.

Dronning

Hun giftet seg med kong Orodes II av Partia. Ved dette ekteskapet ble hun dronning av Parterriket. I 38 f.Kr. ble Laodice og Orodes og deres barn drept i en parricidisk og fratricidisk massaker forøvet av Fraates IV av Partia som kunne overta den partiske trone etter at Laodikes og Orodes' sønn Pakores I av Partia hadde falt i kamp samme år.
Universitetet i Budapest

Universitetet i Budapest eller Eötvös Loránduniversitetet (ungarsk: Eötvös Loránd Tudományegyetem), ofte forenklet til ELTE, er det største universitetet i Ungarn og ligger i hovedstaden Budapest.
I 1950 endret universitetet navn til Eötvös Loránduniversitetet – på ungarsk Eötvös Loránd Tudományegyetem – etter fysikeren Roland Eötvös. Før denne navneendringen var navnet på universitetet Pázmány Péter Tudományegyetem, Péter Pázmánys universitet.

Historie

Universitetet ble grunnlagt allerede i 1635 i Nagyszombat (dagens Trnava i Slovakia) av erkebiskop og teolog Péter Pázmány som overlot det til Jesuittordenen. Opprinnelig besto universitetet av et artes-fakultet (filosofisk fakultet) og et teologisk fakultet. I 1667 ble virksomheten utvidet med et juridisk fakultetet, og i 1769 med et medisinsk fakultetet. I forbindelse med at Jesuittordenen ble oppløst i Ungarn, flyttet universitetet i 1777 først til Buda (en del av dagens Budapest), men flyttet allerede i 1784 til Pest, på den andre siden av Donau. Undervisningen skjedde på latin fram til 1844, da ungarsk ble det offisielle språket i landet.
Idag har universitetet 30 000 studenter og tilhører Coimbra-gruppen, med medlemsuniversitet i de fleste europeiske land.
Money Honey (Clyde McPhatters and The Drifters' sang)

Norsk versjon

Eldar Vågan har skrevet en norsk tekst. På norsk bærer den tittelen «Høne pøne».
Ulla Lindkvist

Utmerkelser

1963 Årets idrottskvinna - Stockholms-Tidningen
Sykling under Panamerikanske leker 2011

Sykling under Panamerikanske leker 2011. Sykling er med som en flere sporter i 16. Panamerikanske leker som blir arrangert i Guadalajara i Mexico fra 14. oktober til 30. oktober 2011.
Verdun-minnesmerket

Verdun-minnesmerket (Fransk: Mémorial de Verdun) er et krigsminnesmerke  til minne om slaget ved Verdun, et slag som ble utkjempet i 1916 som en del av den første verdenskrig. Det ligger på slagmarken like ved den ødelagte landsbyen Fleury-devant-Douaumont i departementet Meuse nordøst i  Frankrike.
Minnesmerket ble bygd på 60-tallet, og har vært åpent for besøkende siden 1967. Det er reist til minne om de kjempende både fra Frankrike og Tyskland, samt de sivile som ble drept under slaget ved Verdun. Det er i tillegg et militært museum som viser våpen og utstyr som ble brukt av både franske og tyske tropper under slaget. Det inneholder også en kinosal som viser film fra slaget, samt en forskningsdel med bibliotek og bokhandel.
Registrar

En domeneregistrar er en aktør som har fått tillatelse av en autoritet for et toppnivådomene (TLD) til å registrere domener for sine kunder.
I Norge er NORID autoritet for .no-domenet.
Fyllingen Basketballklubb

Historikk

Klubben ble startet opp i 1997, opprinnelig som en rekrutteringsklubb for Hordaland Basketballkrets i Bergen Vest, med navnet Vestkanten Basketballklubb.
I 2002/03 overtok Loddefjord Idrettslag klubbens aldersbestemte lag, men beholdt et seniorlag for menn og skiftet navn til Fyllingen Basketballklubb i 2003/04.
Da Frøya Basket flyttet sin aktivitet ut av Fyllingsdalshallen og til Melkeplassen startet Fyllingen igjen med aldersbestemte lag.
Jonas Winterberg-Poulsen

2016-2017

Winterberg-Poulsen deltok i Junior-EM i fekting 2016, og kom der på 24.-plass i kadettklassen (U17). Han deltok i Junior-VM i fekting 2017, og kom der på 12.-plass i kadettklassen. I Junior-EM i fekting 2017 kom han på 13.-plass i kadettklassen.

2018

Han vant European Cadet Circuit 2017/18 sammenlagt, etter at han vant to av stevnene, i Manchester og Thessalasoniki. I Junior-EM i fekting 2018 fikk han sølv, etter at han tapte finalen 14-15 mot Filippo Macchi fra Italia.
I Sommer-OL for ungdom 2018 fikk han bronse i florett individuelt, etter at han slo Maciej Bem fra Polen 15-13 i bronsefinalen. Han deltok også på det sammensatte laget Europa 2 som kom på sjetteplass i mix-lagkonkurransen.
Ute av drift

Ute av drift er en norsk spillefilm av Knut Bohwim fra 1992.
Willien, alias Wesenlund, er statsråd for Arbeiderpartiet. Han skal egentlig være på kveldsmøte i Stortinget, men har andre planer, stevnemøte med sekretær Verde i Fremskrittspartiet. De tar inn på en suite på Grand Hotel. Forviklingene begynner når de oppdager et lik som sitter fast i vinduet.
I rollene finner vi bl.a. Arve Opsahl, Kari Simonsen, Kirsti Sparboe, Nils Vogt, Rolv Wesenlund.
Byggmestrenes Takseringsforbund

Byggmestrenes Takseringsforbund (BMTF) er et forbund for takstmenn som ble stiftet 11. januar 2014. Forbundet organiserer kun takstmenn med mesterbrev i byggfag. Ved generalforsamling i april 2016 talte forbundet 412 medlemmer.
BMTF skolerer sine medlemmer gjennom Mesterskolen, som har nettbaserte studier innen tilstandsrapportering og skadetakst av boliger.
Dirk I av Holland (greve)

Kildeforvirring

Det er ikke umulig at ulike grever kalt Dirk kan ha blitt føyd sammen til Dirk I. Siden man på den tiden aldri snakket om en Dirk I, II eller III, men ganske enkelt «grev Dirk» er ikke dette ulogisk. De første skriftlige kildene som forteller om de første grevene av Holland ble nedtegnet av  Melis Stoke rundt 1290. Han brukte tekster som munkene i abbediet hadde tatt vare på. Siden munkene ikke overtok abbediet etter nonnene før under grev Dirk II, kan man gå ut fra at informasjonen i munkenes dokumenter (som nå er tapt) stammer fra en muntlig overlevering.
Et offisielt dokument som er skrevet av en notar og datert 922/923, angir at Dirk I døde etter å ha styrt grevskapet Holland i 40 år. Dette betyr at han etterfulgte Gerulf i 882, noe som ikke er mulig da det er fastlagt at Gerulf mottok en landeiendom i 889. Gerulf døde antagelig ikke før i 895 eller 896.

Dirk I2 (ca. 89? - 939)

Det er sikkert at Dirk II døde i 988. Dersom han etterfulgte sin far så tidlig som i 923 betyr det at han styrte grevskapet i 65 år, noe som ikke er trolig. Dette er årsaken til at historikere går ut fra at det må ha vært en Dirk til, «Dirk I²». Ingen kilder bekrefter denne teorien.
Dirk I² skulle ha vært gift med Gerberga av Hamalantde, og han kan ha deltatt i Lorraines opprør i 939 mot den tyske kong Otto I. Han skal ha falt under slaget ved Andernach i begynnelsen av oktober samme år.
Nedre Dørålseter

Nedre Dørålseter turisthytte (1 050 moh) er en betjent turisthytte som ligger i Dørålen, Rondane nasjonalpark. Hytta er betjent kun i sommersesongen, fra ca. slutten av juni til midten av september. Hytta er lokalisert midt i Rondane og tilbyr overnatting og servering. Hytta tilbyr overnatting i hytter med flere rom, og har ikke sovesal eller lignende. Hytta har i dag 30 sengeplasser og 40 plasser i spisesalen. Nedre Dørålseter Turisthytte er ikke eid av Den Norske Turistforening og drives privat, men gir rabatter til DNT-medlemmer. Det går vei helt inn til hytta fra fylkesvei 27.

Historie

Nedre Dørålseter har siden opprinnelsen på midten av 1700-tallet vært drevet av familien Stordal. Sætrene i Dørålen ble etablert av gårdbrukere fra Dovreskogen i Gudbrandsdalen. I en periode var det fem setre i Dørålen, men nå er det kun to. Før veien ble bygget i 1964, gikk seterfolket hele turen fra Dovreskogen med buskap og kløvhester når de flyttet til fjells om våren og selvfølgelig også når høsten kom og de skulle hjem igjen. Det var ofte en strabasiøs tur som tok 15–16 timer.
De første turistene kom trolig til Dørålen mellom 1870 og 1875. Disse var ofte studenter og folk med utdannelse. Det var og utlendinger som gikk i fjellet den gang.
Under krigen var det mye folk i fjellet, det er fortalt at det kunne være opptil 50 personer som overnattet og disse måtte jo få servering. Om vintrene tok tyskerne seg ofte inn i seterhusene og mye inventar ble ødelagt. Det finnes fortsatt kulehull i peisestuen etter at de skjøt istykker en lås for å komme inn. Husene ble også brukt av motstandsbevegelsen. På senhøsten i 1944 styrtet et tysk transportfly i den ene Midtronden, alle 14 ombord omkom. Det ble reist en bauta på stedet i 1945, av tyskerne. Det originale seterbygget fra 1886 finnes fortsatt og er fremdeles i bruk som peisestue.
Senkebro

Senkebro er en type bevegelig bro som senkes for at store båter skal kunne passere.
Vaskeri

Vaskeri er en bedrift som leverer tekstilservice og /eller vaskeritjenester. Det finnes mange vaskerier fra små virksomheter til store prosessindustrivirksomheter.
Tekstilservice er et komplett serviceprogram for storkunder med tekstilbehov. Utleie og vask/finishering av tekstiler, arbeidstøy, matter, mopper m.m. komplettering av beholdning, reparasjoner, individuell oppfølging av personlig arbeidstøy, vask og transport til/fra kunden for industri og off-shore virksomhet, hoteller, restauranter, sykehus og institusjoner m.fl.
Vaskeritjenester er industrivask av kundens egne tekstiler som sengetøy, frotté, arbeidstøy for industri og off-shore virksomhet, hoteller, restauranter, sykehus og institusjoner m.fl.
Vaskeritjenester er fag under «Lov om fagopplæring i arbeidslivet». Faget heter Vaskerifaget og yrkestittelen er vaskerioperatør. Formell fagkunnskap dokumenteres med fagbrev.
Gromovo

Gromovo (russ.: Громово, finsk: Sakkola) er et tettsted i Priozersk rajon i Leningrad oblast, Russland. Tettstedet ligger på Det karelske nes. Navnet Gromovo ble tildelt i 1948.
Før 1944 var Sakkola en finsk kommune i Viborgs län. Kommunen hadde 3&503&6395&6 395 innbyggere i 1939.
I Gromovo ligger en flystasjon med jagerfly for avskjæringsoperasjoner. Flystripen er 2,5 km lang.
Sommer-OL 1996

Bombeattentatet i Centennial Olympic Park

Bombeattentatet i Centennial Olympic Park fant sted 27. juli 1996 i Centennial Olympic Park under Sommer-OL 1996. To personer omkom, mens 111 ble skadd under terrorangrepet.
Hjernevask

Etymologi

Begrepet «hjernevask» har etter alt å dømme kinesisk opprinnelse. Det er blitt kjent i Vesten gjennom skildringer av kinesisk fangebehandling i 1950-årene. Det kinesiske ordet er  洗腦 (xǐ nǎo, «vask [av] hjerne»), og ble der benyttet i kommunistisk terminologi om metoder i forbindelse med tvangsmetodikker for å endre (改造: gǎi zào, «rekonstruksjon», «endring») av såkalt føydale (封建, fēng jiàn) tankemønstre hos kinesere oppvokst før kommunistenes maktovertakelse i 1949.
Det kinesiske ordet er i sin tur et ordspill på (洗心 (xǐ xīn, «vask [av] hjerte»), et daoistisk uttrykk for den hjertets renselse man skal bestrebe seg på før man utfører visse seremonier eller trer inn i visse helligdommer.
MFK Skalica

Skalicaspillere med flest landskamper

Ľuboš Hajdúch  - 5 kamper,  0 mål  Slovakia
Pavol Majerník  - 1 kamper, 0 mål  Slovakia
Pseudomicroplus

Utseende

Små (mindre enn 5 millimeter) oldenborrer. Antennene har ni ledd.

Utbredelse

Slekten er endemisk for Madagaskar, Komorene og omkringliggende øyer (Maskarenene).
Askim kino

Askim Kino består av en storsal med 383 seter og en THXsal med 84 seter. Det er Indre Østfolds største kino med rundt 51 000 besøkende per år.
Askim kinoteater er under kinokjeden Norsk Kinodrift AS som igjen er eid av Oslo Kino
Johann Hieronymus Kapsberger

Biografi

Kapsberger var sønn av en tysk adelsmann og offiser. Allerede 24 år gammel publiserte han Libro primo d'intavolatura di chitarrone (1604) som inneholder noe av det teknisk mest krevende som er skrevet for instrumentet, så han må hatt en forbløffende ferdighet på instrumentet. I 1604–1605 reiste han til Roma for å gå i tjeneste hos paven, og under kunstnernavnet Giovanni Geronimo Tedesco della Tiorba skapte han seg raskt et ry som en briljant virtuos.
Rundt 1609 giftet han seg med Gerolima di Rossi som han fikk minst tre barn med. Fra omtrent denne tiden utga han i løpet av ti år mer enn et dusin samlinger musikk.
I 1624 tok Kapsberger tjeneste hos kardinal Francesco Barberini og arbeidet der sammen med viktige komponister som Girolamo Frescobaldi og Stefano Landi, og poeter som Giulio Rospigliosi, den senere pave Klemens IX. Kapsberger arbeidet hos Barberini til 1646.
Södra Bankogränd

Södra Bankogränd er et smug i Gamla Stan i Stockholm som går mellom Skeppsbron og Järntorget på sørsiden av Södra Bankohuset. Nærmeste parallellgate i nord er Norra Bankogränd og i sør Norra Dryckesgränd. «Södra Bancogränd» finnes allerede på Petrus Tillaeus kart fra 1733.
Hvite Ørn (brukerorganisasjon)

Hvite Ørn Norge er en landsdekkende medlemsorganisasjon for og av personer med brukererfaring av psykiske helsetjenester og deres pårørende. Organisasjonen er opptatt av hele mennesket og mener at alle mennesker har et sjelelig potensial. Hvite Ørn har et «grunnsyn som går ut på at alle mennesker kan utvikle seg, og skal ha frihet til å velge sin egen livsvei og behandlingsform innen det psykiske helsefeltet.»
Hvite Ørn ble stiftet 3. november 2008 og har 405 medlemmer per 31. desember 2012.
Augustin Henninghaus

Liv og virke

Han ble presteviet for Steylermisjonærene i 1885 og året etter sendt til Kina. Som misjonær virket han flere steder i provinsen Shandong.

Biskop

I 1904 ble han misjonsbiskop av Yenchowfu i Shandong. 
Som biskop grunnla han søsterordenen Den hellige families oblatinner, som virker med ca 200 søstre i Kina og på Taiwan (2010). 
Biskof Henninghaus offentliggjorde i 1920 på bispedømmets eget forlag i Yenchowfu den første biografi som skildret den senere helligkårede kinamisjonær pater Josef Freinademetz, som han var blitt godt kjent med og venn av ved det at de i 22 år hadde arbeidet på samme misjonsområdet. Biografien på 648 regnes som et klassisk verk blan de etterhvert mange biografier om Freinademetz.
I 1935 gikk han i pensjon, og levde til sin død i 1939 i Kina.
Slaget om Riga

Slaget om Riga ble utkjempet fra 1. til 5. september 1917. Det var en del av den første verdenskrig, og besto i at Det tyske keiserriket tok over kontrollen over Riga fra det Det russiske keiserriket.
Hollywoodskiltet

Hollywoodskiltet er et skilt i Hollywood California, laget av 9 meter brede og 15 meter høye bokstaver. Det er et registrert varemerke som ikke kan brukes uten tillatelse fra Hollywood Chamber of Commerce.

Bakgrunn

Skiltet ble satt opp i 1923 på toppen av Mount Lee i Griffith Park.  Det ble opprinnelig plassert der for å promotere et nytt byggefelt i utvikling i skråningen ovenfor Hollywood. 
Skiltet formet opprinnelig ordet «Hollywoodland» og var dekket med lyspærer. Det ble offisielt avduket 13. juli 1923. Man antok at skiltet skulle stå i omtrent ett og et halvt år. I 1932 tok skuespillerinnen Peg Entwistle livet sitt da hun hoppet i døden fra bokstaven H. Syv år senere, i 1939, avtok det offisielle vedlikeholdet av skiltet.

Restaurering

I 1949 bestemte Hollywood Chamber of Commerce at de siste fire bokstavene skulle fjernes, og at de resterende bokstavene skulle repareres, men siden byen bestemte at all belysning på skiltet ville bli på Hollywood Chamber of Commerces bekostning, bestemte de seg for ikke å bytte ut lyspærene. I 1978 bestemte den samme gruppen seg for å skifte ut det forfalne skiltet igjen. Nesten $250 000 fra donasjoner ble brukt til å kjøpe nye bokstaver, alle laget av australsk stål, garantert å vare i mange år. Den nye versjonen av skiltet ble avduket i en direktesending i forbindelse med Hollywoods 75-årsjubileum, den 14. november 1978, foran et TV-publikum på 60 millioner. Fra og med november 2005 ble skiltet igjen reparert ved at arbeidere strippet bokstavene ned til sitt metallunderlag, for deretter å male dem hvite igjen.
Fylkesvei 6378

Fylkesvei 6378 (Fv6378) i Trøndelag går mellom Melland og Venes i Agdenes kommune. Veien er 1,2 km lang.
Før Trøndelag fylke ble opprettet 1. januar 2018 hadde veien betegnelsen Fylkesvei 173 (Sør-Trøndelag).
Postel Award

Jonathan B. Postel Service Award er en pris oppkalt etter Jon Postel. Prisen er blitt utdelt hvert år siden 1999 av Internet Society for å «hedre en person som har gjort fremragende bidrag til nytte for datakommunikasjonsverdenen».
Den første mottakeren av prisen var Jon Postel selv (posthumt). Prisen ble opprettet av Vint Cerf som leder for Internet Society, og ble bekjentgjort i artikkelen «I remember IANA», publisert som RFC 2468.
Sydslesvigsk Vælgerforening

Program

Partiet er sterkt orientert mot de nordiske landene og går inn for grenseoverskridende samarbeid i Slesvig-området (Tyskland og Danmark) og for ivaretagelse av den danske og frisiske minoritetens rettigheter (som mer bruk av dansk og frisisk språk i den regionale kringkastingen). Tyngdepunktet kan beskrives som sosialliberalt, men det er også rom for såvel konservative som venstreorienterte i partiet.

Valget i 2005

Partiet er representert i Schleswig-Holsteins landdag. Ved landdagsvalget i 2005 fikk det 3,6 % av stemmene. Ved valget i delstaten i 2005 havnet partiet på vippen mellom CDU og SPD, men begge disse partiene mente det var galt å la SSW avgjøre hvem som skulle regjere, og valgte å inngå en storkoalisjon.

Valget i 2009

Ved valget i 2009 økte oppslutningen til 4,3 % av stemmene og partiet fikk to seter i parlamentet. Partiet ble da en del av opposisjonen, ledet av sosialdemokratene.

Valget i 2012

Ved valget i 2012 fikk partiet 4,6% av stemmene og tre seter i landdagen.
Strandengmåler

Utseende

En liten (vingespenn 14–17 mm), slank, gulaktig måler. Den kjennes lett på forvingens rødlige fremkant. Vingene er blekt brungule, hver vinge med en liten, svart flekk litt foran midten og tre til fem, mer eller mindre tydelige, brunlige tverrstriper. Forvingens fremkant er rosa eller rødbrun. Larven er lyst gråaktig brun, huden virker vortete.

Levevis

Arten lever på tørre, gressdominerte strandenger. Larvens næringsplante er ukjent, men i fangenskap kan de leve på tungras, løvetann og syrer. De voksne målerne flyr i juli.

Utbredelse

Arten er utbredt over det meste av Europa, unntatt lengst i nord og vest. Den er trolig utdødd i Storbritannia. I Norge er den bare funnet noen få steder langs kysten av Øst- og Sørlandet vest til Arendal.